Kuidas panna soolebaktereid hea tervise poolt poolt hääletama? :)
#000000
Kindlasti oled kuulnud, et soolestikus olevad bakterid määravad paljuski ära nii sooletrakti kui ka kogu tervise üldseisundi. Antibiootikumid ja muud arstirohud, aga ka valed toiduvalikud ehk töötlemise käigus toitainetest tühjaks pumbatud toit, stress, alkoholi liigtarbimine, haigused – kõik need mõjutavad bakteriaalset kooslust ja seega kogu tervist.Probiootilised bakterid aitavad meie kehas toota K- ja B-vitamiine, närvivahendusaineid ning muid tähtsaid biokemikaale. Samuti kaitsevad nad organismi haigustekitajate eest, nii näiteks stimuleerib kõigile tuntud bakter lactobacillus meie immuun- ja õgirakke haigustekitajatega võitlema.
#000001
On põnev fakt, et kolmandast raseduskuust alates muutub oluliselt ka rasedate naiste seedekulgla mikrofloora liigiline koosseis. Kui muudel juhtudel osutaks seesugune muutus diabeediohule, siis raseduse ajal aitavad mikrofloora uus seisund vere glükoositaset ja soodustada rasvkoe teket, mis kindlustab omakorda lootele stabiilse toiduvaru. Soolestikus olevate bakterikoosluse muutumine aitab kasvatada kaalu ja aeglustada ainevahetust, mille tulemuseks ongi loote arenguks ideaalne metabolismi kiirus.
#000002
Hiromi Shinya kirjutab oma raamatus „Mikroobifaktor“ bakteritest nii: „Inimese soolestikus on umbes 20% kasulikke, 30% kahjulikke ja 50% vahepealseid baktereid. Soolestiku seisu kujundamisel mängivad kõige suuremat rolli just need vahepealsed bakterid. Kui kahjulike bakterite osakaal tõuseb, asuvad need nn. vahepealsed mikroobid patogeenide poolele ja suurem osa soolestikus elavaid mikroorganisme käitub seega kahjulike bakteritena, lagundades seedimata toitu ja tekitades gaase. Taoline ebasoodus keskkond hakkab ajapikku soolestikku kahjustama ja haigusi tekitama.
#000003
Teisalt, kui kasulike bakterite osakaal kasvab, liituvad vahepealsed bakterid hoopis nendega, tänu millele elutseb soolestikus hulgaliselt häid baktereid ja sooletrakti tervis paraneb ajapikku. Sellise mikroflooraga inimene elab tõenäoliselt kaua ja hästi nii vaimselt kui füüsiliselt. Niisiis on vahepealsed bakterid otsekui tegelased, kes pole otsustanud, millise erakonna poolt valimiste ajal hääletada.
#000004
Kõige paremini aitab meil ülejooksikutest baktereid oma erakonna poolt hääletama innustada just hapendatud toitude söömine. Parimateks fermenteeritud toitudeks on kasulikust piimhappest pungil hapukapsas, hapukurk, naturaalne maitsestamata biojogurt ja keefir, samuti Vene köögist hästituntud hapendatud köögiviljad, mida meil Eestis just sagedasti ei tehta, aga võiks... Hapendatud imejookide hulka kuulub ka Tiibetist kombucha – hapendatud teeseene jook, mis nõukogude ajal ka Eestis päris populaarne oli. Samuti on probiootilistele bakteritele oluline, et neil oleks piisavalt kiudainerikast toitu ehk prebiootikume.
#000005
Muidugi võib probiootikume osta ka pakis, kuid bakteriaalne mitmekesisus kinnitab kanda just sageli söödavate hapendatud toitude kaasabil. Toiduvalikutega saab bakteriaalseid “valijaid” kenasti innustada, seega tehke reklaami ja kihutustööd läbimõeldult. 🙂
#000006
Autoriõigus Meil on hea meel, kui Toitumistarkuse artiklid teile meeldivad ja te neid levitada soovite. Tingimuseks on, et avaldate artikli muutmata kujul ja lisate viite Toitumistarkuse veebilehele.
Palume lisada avaldatava artikli sissejuhatusse link meie blogiartiklile ning artikli lõppu allikana koos autori nimega. Täname!
Artiklite kasutamiseks ärilistel eesmärkidel tuleb eelnevalt luba küsida aadressil info@toitumistarkus.ee. Aitäh!
#000009
Meil on hea meel, kui Toitumistarkuse artiklid teile meeldivad ja te neid levitada soovite. Tingimuseks on, et avaldate artikli muutmata kujul ja lisate viite Toitumistarkuse veebilehele.
#000010
Lihtne kodune Candida (pärmseene) test
10 lihtsat moodust kolesterooli vähendamiseks
Vähihaiguse varajased sümptomid – osake end jälgida ja kaitsta!
#000013
Meie põhimõtted Tervislik toitumine on meie eriala, harrastus ja kirg.
Toitumistarkuse portaal sündis soovist jagada oma kogutud teadmisi ja leitud lahendusi.
#000014
Tervislik toitumine on meie eriala, harrastus ja kirg.
Toitumistarkuse portaal sündis soovist jagada oma kogutud teadmisi ja leitud lahendusi.
#000015